Ecclesiæ Dei fidelium donatione collata, ob id sine dubio litteralibus traduntur monimentis, ne temporum longo succedentium volvente curriculo a memoria mortalium aboleantur. Quapropter non inutile fore venturis arbitramur, si nuper Ecclesiæ nostræ concessa tenacibus apicum scriptis commendemus. Quæ ita sese habent. Petrus Dominus castri Montis-Salionensis, agnomine Malus respectus, Deo, et sanctis Apostolis Petro et Paulo, Besuensique Ecclesiæ concessit, laudantibus conjuge, et filiis, alodium, quod quondam apud Lentiliacum dederat, liberrime in posterum possidendum. Addidit quoque in Capitulo, Abbate assidente cum Monachis, servum nomine Walterium, et ancillam dictam Alvide, in villa, quæ Trescase appellatur, habitantes. De quibus ne qua in supervenientibus temporibus nascatur controversia, idoneos assignamus testes. Signum ejusdem Petri, et uxoris ejus. Sign. Odtonis, et Rainaldi filiorum ejus. Sign. Rodulfi Militis. Sign. Gaudini Militis. Sign. Walterii Præpositi. Signum Humberti filii Olgerii. Signum Girardi Abbatis. Sign. Wilenci Prioris, et tocius Conventus.